**Nr.38288/08.07.2024**

**PROIECT DE HOTĂRÂRE**

**privind achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 38280/08.07.2024 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 38282/08.07.2024 al Direcției Generale de Gospodărire Comunală din cadrul Primăriei municipiului Sfântu Gheorghe;

Având în vedere adresa nr. 7118/23.05.2024 a societății Tega SA, înregistrată la Primăria municipiului Sfântu Gheorghe sub nr. 29980/23.05.2024;

Având în vedere prevederile Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și Municipiul Sfântu Gheorghe;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere prevederile Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

Având în vedere Hotărârea Guvernului nr. 1059/11.12.2013 pentru aprobarea Normelor metodologice de aplicare a Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

Având în vedere prevederile Legii nr. 205/2004 privind protecția animalelor, republicată, cu modificările și completările ulterioare;

Având în vedere prevederile art. 3 alin. (2), art.9, art.10, art.12 din Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local cu modificările si completările ulterioare;

Având în vedere prevederile art. 2 din Legea nr. 98/2016 a achizițiilor publice, cu modificările și completările ulterioare;

Având în vedere Hotărârea Guvernului nr. 395/2016 pentru aplicarea Normelor metodologice de aplicare a prevederilor referitoare la atribuirea contractului de achiziție publică/acordului – cadru din legea nr. 98/2016 privind achizițiile publice cu modificările și completările ulterioare;

Având în vedere parcurgerea procedurii prevăzute la art.7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este justificată deoarece prevederile legale actualizate nu mai permit societății Tega SA, să desfășoare în continuare activitatea de gestionare a câinilor fără stăpân, acesta fiind operator regional de utilități publice de transport deșeuri și salubrizare stradală;

În conformitate cu art. 129 alin. (2) lit. c și alin. (6) lit. b din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g și art. 196 alin. (1) lit. a din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1. –** Se aprobăîncetarea Contractuluide delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și Municipiul Sfântu Gheorghe prin acordul ambelor părți, la data semnării noului Contract de către operatorul desemnat în condițiile prezentei hotărâri.

**ART. 2. -** Se aprobă Studiul de oportunitate pentru fundamentarea și stabilirea condițiilor optime de delegare a serviciului pentru gestionarea câinilor fără stăpân de pe raza municipiului Sfântu Gheorghe, anexa nr. 1 la prezenta hotărâre din care face parte integrantă.

**ART. 3. -** Se aprobă Caietul de sarcini și Regulamentul de funcționare a serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, anexele nr. 2 și 3 la prezenta hotărâre, din care fac parte integrantă.

**ART. 4. –** Se aprobă achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe de către persoane juridice care pot presta activități în domeniul protecției animalelor şi de către asociații sau fundații care desfășoară activități în domeniul protecției animalelor, potrivit statutului, cu obligația asigurării serviciilor medical-veterinare, contractate cu medici veterinari de liberă practică, organizații în condițiile legii.

**ART. 5. - Se aprobă Strategia de contractare, anexa nr. 4 la prezenta hotărâre, din care face parte integrantă.**

**ART. 6. – Se aprobă Formularele procedurii de achiziție publică a gestiunii serviciului de supraveghere și gestionare a câinilor fără stăpân de pe raza municipiul Sfântu Gheorghe, anexa nr. 5 la prezenta hotărâre, din care face parte integrantă.**

**ART. 7.** - **Se aprobă proiectul contractului de delegare a gestiunii serviciului de supraveghere și gestionare a câinilor fără stăpân de pe raza municipiul Sfântu Gheorghe prin achiziție publică de servicii, anexa nr. 6 la prezenta hotărâre, din care face parte integrantă.**

**ART. 8. -** Se împuternicește Primarul municipiului Sfântu Gheorghe d-nul Antal Árpád - András cu semnarea Contractului de achiziție publică.

**ART. 9. -** Cu ducerea la îndeplinire a prezentei hotărâri se încredințează Direcția Generală de Gospodărire Comunală, Direcția Economică Generală și Finanțe Publice Municipale, Direcția Generală de Dezvoltare, Proiecte, Direcția Patrimoniu din cadrul Primăriei Municipiului Sfântu Gheorghe.

Sfântu Gheorghe, la \_\_\_\_\_\_\_\_\_2024

**PREŞEDINTE DE ŞEDINŢĂ**

**Nr. 38280/08.07.2024**

**REFERAT DE APROBARE**

**privind achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe**

Serviciul pentru gestionarea câinilor fără stăpân face parte din serviciile de administrare a domeniului public și privat destinat satisfacerii unor nevoi ale comunității locale, contribuind la ridicarea gradului de civilizație și confortul acestora, conform OG nr. 71/2002 privind organizarea serviciilor publice de administrare a domeniului public și privat de interes local, cu modificările și completările ulterioare, art. 3 lit. m, coroborat cu OUG nr. 155/2001 privind aprobarea programului de gestionare a câinilor fără stăpân.

Serviciul pentru gestionarea câinilor fără stăpân în oraș s-a desfășurat în perioada 2014-2021 în baza contractului nr. 8890/2014 și în perioada 2022-2024 pe baza Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 încheiat între Municipiul Sfântu Gheorghe și Tega SA.

Având în vedere adresa nr. 7118/23.05.2024 al societății Tega SA, înregistrată la Primăria municipiului Sfântu Gheorghe sub nr. 29980/23.05.2024, prin care solicită inițierea demersurilor pentru încetarea de comun acord al Contractului de delegare nr. 44595/01.07.2012;

În conformitate cu prevederile art. 1, alin. 1 din OUG nr. 155/2001, privind aprobarea programului de gestionare a câinilor fără stăpân, cu modificările și completările ulterioare, consiliile locale au obligația de a înființa servicii specializate pentru gestionarea câinilor fără stăpân, iar potrivit art. 2 alin. 4 al aceluiași act normativ: ”serviciile specializate pentru gestionarea câinilor fără stăpân pot fi realizate prin gestiune directă, gestiune delegată şi concesiune, în condiţiile legii, numai către persoane juridice care pot presta activităţi în domeniul protecţiei animalelor şi către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.”

Având în vedere Studiul pentru fundamentarea și stabilirea condițiilor optime de delegare a gestiunii serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, prin proiectul de hotărâre propunem delegarea acestuia prin contract de prestări servicii atribuit prin metoda procedurii simplificate, sub forma gestiunii delegate.

Beneficiarul serviciului public pentru gestionarea câinilor fără stăpân este Municipiul Sfântu Gheorghe. Obiectul contractului de prestări servicii este prestarea serviciului de gestionare a câinilor fără stăpân de pe raza municipiului Sfântu Gheorghe.

Aria delegării o reprezintă unitatea administrativ-teritorială a municipiului Sfântu Gheorghe.

Serviciul pentru gestionarea câinilor fără stăpân va asigura:

* îmbunătățirea condițiilor de viață a cetățenilor;
* dezvoltarea durabilă a serviciilor;
* protecția mediului înconjurător.

Durata propusă pentru care se încheie contractul de prestări servicii pentru gestionarea câinilor fără stăpân în municipiul Sfântu Gheorghe este de 1 an.

Având în vedere că plata serviciului de gestionare a câinilor fără stăpân este asigurată din bugetul local, riscul de operare de natură economică nu este transferat către operatorul economic, motiv pentru care contractul de servicii pentru gestionarea câinilor fără stăpân este unul de achiziție publică, căzând sub incidența Legii nr. 98/2016, privind achizițiile publice cu modificările și completările ulterioare.

Având în vedere parcurgerea procedurii prevăzute la art.7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este justificată deoarece prevederile legale actualizate nu mai permit societății Tega SA, să desfășoară în continuare activitatea de gestionare a câinilor fără stăpân, acesta fiind operator regional de utilități publice de transport deșeuri și salubrizare stradală,

Față de cele expuse mai sus, fiind întrunite condițiile legale pentru delegarea serviciului pentru gestionarea câinilor fără stăpân propun spre analiză și dezbatere prezentul proiect de hotărâre, precum și aprobarea Studiului de oportunitate, Caietului de sarcini și Regulamentul serviciului.

**Viceprimar**

**Toth-Birtan Csaba**

**Nr. 38282/08.07.2024**

**RAPORT DE SPECIALITATE**

**privind achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe**

În conformitate cu prevederile art. 3 lit. m. din OG nr. 71/2002 privind organizarea serviciilor publice de administrare a domeniului public și privat de interes local, cu modificările și completările ulterioare, coroborat cu OUG nr. 155/2001 privind aprobarea programului de gestionare a câinilor fără stăpân cu modificările și completările ulterioare. Serviciul public pentru gestionarea câinilor fără stăpân face parte din serviciile de administrare a domeniului public și privat destinat satisfacerii unor nevoi ale comunității locale, contribuind la ridicarea gradului de civilizație și confortul acestora.

Gestionarea câinilor fără stăpân constituie un domeniu de importanță majoră pentru autoritățile administrației publice locale, fiind cunoscute problemele grave generate de prezența acestora pe domeniul public și privat al municipiului.

Serviciul pentru gestionarea câinilor fără stăpân în oraș s-a desfășurat în perioada 2014-2021 în baza contractului nr. 8890/2014 și în perioada 2022-2024 pe baza Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 încheiat între Municipiul Sfântu Gheorghe și Tega SA.

Având în vedere adresa nr. 7118/23.05.2024 al societății Tega SA, înregistrată la Primăria municipiului Sfântu Gheorghe sub nr. 29980/23.05.2024, prin care solicită inițierea demersurilor pentru încetarea de comun acord al Contractului de delegare nr. 44595/01.07.2012;

Luând în considerare cele de mai sus se consideră necesar încetarea Contractuluide delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și Municipiul Sfântu Gheorghe prin acordul ambelor părți la data semnării noului Contract de către operatorul desemnat prin achiziție publică.

În conformitate cu prevederile art. 1, alin. 1 din OUG nr. 155/2001, privind aprobarea programului de gestionare a câinilor fără stăpân, cu modificările și completările ulterioare, consiliile locale au obligația de a înființa servicii specializate pentru gestionarea câinilor fără stăpân, iar potrivit art. 2 alin. 4 al aceluiași act normativ: ”serviciile specializate pentru gestionarea câinilor fără stăpân pot fi realizate prin gestiune directă, gestiune delegată şi concesiune, în condiţiile legii, numai către persoane juridice care pot presta activităţi în domeniul protecţiei animalelor şi către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.”

Indiferent de forma de gestiune adoptată, activitățile specifice serviciilor de administrare a domeniului public și privat se organizează și se desfășoară pe baza unui caiet de sarcini și a unui regulament de serviciu, prin care se stabilesc nivelurile de calitate și indicatorii de performanță a serviciilor, condițiile tehnice, raporturile operator-utilizatori, precum și modul de tarifare, facturare și încasare a contravalorii serviciilor prestate.

Înființarea, organizarea, coordonarea și reglementarea serviciilor de administrare a domeniului public și privat constituie dreptul exclusiv al autorității administrației publice locale iar monitorizarea și controlul funcționării și gestionării acestora intră în atribuțiile și responsabilitatea exclusivă a acestora. Serviciile de administrare a domeniului public și privat se înființează și se organizează pe baza unor studii de fundamentare, care vor analiza necesitatea și oportunitatea înființării serviciilor, vor evalua indicatorii tehnico-economici, vor identifica sursele de finanțare a serviciului și vor recomanda soluția optimă privind modul de organizare și gestionare a serviciilor.

Gestiunea serviciilor de administrare a domeniului public și privat se poate organiza prin:

- gestiune directă;

- gestiune delegată

În cazul gestiunii delegate autoritățile administrației publice locale pot apela pentru realizarea serviciilor la unul sau mai mulți operatori, cărora le încredințează, în totalitate sau numai în parte în baza unui contract de delegare a gestiunii, sarcinile și responsabilitățile proprii cu privire la gestiunea propriu-zisă a serviciilor, precum și administrarea și exploatarea infrastructurii edilitar-urbane necesare realizării acestora.

Beneficiarul serviciului public pentru gestionarea câinilor fără stăpân este Municipiul Sfântu Gheorghe. Obiectul contractului de delegare este prestarea serviciului de gestionare a câinilor fără stăpân de pe raza municipiului Sfântu Gheorghe, care constă în următoarele operațiuni, conform OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare și a HG nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, actualizat, cu modificările și completările ulterioare:

1. capturarea câinilor fără stăpân prin metode specifice, așa cum este prevăzut în anexa nr. 2 din OUG nr. 155/2001 cu modificările și completările ulterioare;
2. transportarea animalelor la adăpostul serviciului de gestionare a câinilor fără stăpân;
3. examinarea clinică și înregistrarea câinilor în registre speciale;
4. adăpostirea, îngrijirea și hrănirea câinilor;
5. deparazitarea, vaccinarea antirabică, identificarea câinilor și/sau sterilizarea câinilor
6. revendicarea sau adopția câinilor;
7. eutanasierea câinilor, care se va efectua în condițiile prevăzute în anexa nr. 3 din OUG nr. 155/2001 cu modificările și completările ulterioare;
8. neutralizarea cadavrelor conform legislației în vigoare;
9. efectuarea dezinfecțiilor și dezinsecțiilor în adăpostul canin și în mijloacele de transport;
10. completarea documentelor cerute de legislația în vigoare precum și a fișelor privind activitatea zilnică;
11. întocmirea lunară a situațiilor de plată.

Aria delegării o reprezintă unitatea administrativ-teritorială a municipiului Sfântu Gheorghe.

Serviciul pentru gestionarea câinilor fără stăpân va asigura:

* îmbunătățirea condițiilor de viață ale cetățenilor;
* dezvoltarea durabilă a serviciilor;
* protecția mediului înconjurător.

Având în vedere Studiul pentru fundamentarea și stabilirea condițiilor optime de delegare a gestiunii serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, prin proiectul de hotărâre propunem atribuirea acestuia prin contract de prestări servicii prin metoda licitației simplificate, sub forma gestiunii delegate.

Durata propusă pentru care se încheie contractul de prestări de servicii pentru gestionarea câinilor fără stăpân în municipiul Sfântu Gheorghe este de 1 an.

Având în vedere că plata serviciului de gestionare a câinilor fără stăpân este asigurată din bugetul local, riscul de operare de natură economică nu este transferat către operatorul economic, motiv pentru care contractul de servicii pentru gestionarea câinilor fără stăpân este unul de achiziție publică, căzând sub incidența Legii nr. 98/2016, privind achizițiile publice cu modificările și completările ulterioare.

Având în vedere parcurgerea procedurii prevăzute la art.7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este justificată deoarece prevederile legale actualizate nu mai permit societății Tega SA, să desfășoară în continuare activitatea de gestionare a câinilor fără stăpân, acesta fiind operator regional de utilități publice de transport deșeuri și salubrizare stradală,

Față de cele expuse, propunem spre aprobare Studiul de oportunitate, Caietul de sarcini și Regulamentul serviciului.

**Director general,**

**Bíró László**