###### **Anexa nr. 4 la HCL nr.\_\_\_\_\_\_\_\_/2024**

###### **APROBAT,**

###### CONDUCĂTORUL AUTORITĂȚII CONTRACTANTE

###### **STRATEGIE DE CONTRACTARE**

|  |  |  |
| --- | --- | --- |
|  | Elaborată | Data .................................... |
|  | Actualizată | Data .................................... |

Prezenta Strategie de Contractare documentează deciziile Autorității Contractante din etapa de planificare/pregătire a achiziției publice având ca obiect:

**„Achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe”**

**COD CPV Principal 98000000-3 - Alte servicii comunitare, sociale si personale (Rev.2)**

**COD CPV Secundar 85200000-1 - Servicii veterinare (Rev.2)**

În legătură cu:

Obiectul contractului: servicii de supraveghere și gestionare a câinilor fără stăpân.

**Tipul contractului:**

Servicii

Procedură simplificată

Durata contractului: 12 luni.

**Justificarea necesității achiziției:**

Scopul delegării Serviciului public pentru gestionarea câinilor fără stăpân din municipiul Sfântu Gheorghe constituie reducerea numărului de câini fără stăpân, ameliorarea sănătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și a pierderii câinilor, reducerea apariției rabiei și a altor zoonoze, reducerea riscurilor sănătății oamenilor, prevenirea agresivității asupra oamenilor și animalelor precum și reducerea comerțului ilegal și a traficului cu animale.

**Beneficii anticipate a fi obținute:**

1. satisfacerea cerințelor și nevoilor comunității locale;
2. continuitatea serviciului;
3. ridicarea continuă a standardelor și a indicatorilor de performanță ai serviciilor prestate;
4. dezvoltarea și modernizarea infrastructurii bazei de gospodărire a câinilor fără stăpân ;
5. protecția și conservarea mediului natural;
6. menținerea condițiilor sanitare în conformitate cu normele de igienă și sănătate publică
7. îmbunătățirea condițiilor de viată a cetățenilor;
8. dezvoltarea durabilă a serviciilor;
9. protecția animalelor, cu evidențierea măsurilor de protecție pe etape de dezvoltare, în

concordanță cu programul de adaptare la normele Uniunii Europene;

**Valoarea estimată a contractului:**

Valoarea totală estimată a achiziției este de 840.000,00 lei fără TVA.

Valoarea estimată a achiziției având ca obiect servicii de supraveghere și gestionare a câinilor fără stăpân s-a realizat pe bază istorică referitoare la achizițiile similare.

Poziția nr. ..... din Plan anual SICAP 2024 versiunea ....

Număr unic de înregistrare: ……………………………….

**Fonduri alocate:**

Sursă finanțare: Buget local

Poziție bugetară:

**Managementul procesului de achiziție**

Etapa I – Etapa de planificare/pregătire, inclusiv consultarea pieței

Modalitatea de derulare a Etapei I

Întocmire referat de necesitate, de către Compartimentul pentru Monitorizare Societăți Comerciale.

Etapa a-II-a–Organizarea procedurii și atribuirea contractului/acordului-cadru

Modalitatea de derulare a Etapei a II a

Întocmirea Documentație de atribuire cu strategie de contractare, Fișă de date a achiziției, formulare de către Compartimentul intern specializat in achiziții.

Etapa a-III-a – Post atribuire contract/acord-cadru, executarea și monitorizarea implementării contractului/ acordului-cadru

Direcție derulatoare contract: Compartimentul pentru Monitorizare Societăți Comerciale;

Modalitatea de implementare a contractului

Achizitorul are dreptul de a verifica modul de prestare a serviciilor pentru a stabili conformitatea lor cu prevederile prezentului contract, respectiv a Ofertei prin reprezentanții săi împuterniciți în acest scop.

**DISPOZIȚII GENERALE**

Scopul delegării Serviciului public pentru gestionarea câinilor fără stăpân de pe raza municipiului Sfântu Gheorghe îl constituie reducerea numărului de câini fără stăpân, ameliorarea sănătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și a pierderii câinilor, reducerea apariției rabiei și a altor zoonoze, reducerea riscurilor sănătății oamenilor, prevenirea agresivității asupra oamenilor și animalelor precum și reducerea comerțului ilegal și a traficului cu animale.

Legislația în domeniul delegării serviciului public de gestionare a câinilor fără stăpân, este reprezentată de:

* Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările şi completările ulterioare;
* Legea nr. 98/2016 a achizițiilor publice, cu modificările și completările ulterioare;
* Ordonanța de Urgență nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Legea nr. 227/2002 pentru aprobarea OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Hotărârea nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Legea nr. 205/2004 privind protecția animalelor, republicată, cu modificările și completările ulterioare;
* Ordonanța Guvernului nr. 21/2002 privind gospodărirea localităților urbane și rurale.
* Legea nr. 52/2003 privind transparența decizională în administrația publică, republicată;

Hotărârea **Consiliul Local al Municipiului Sfântu Gheorghe:**

Achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe de către persoane juridice care pot presta activităţi în domeniul protecţiei animalelor şi de către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.

**OBIECTUL** Ș**I ARIA DE DESAFĂȘURARE A ACTIVITĂȚII:**

**Art. 3. -** (1) Obiectul contractului este Serviciul specializat de gestionare a câinilor fără stăpân de pe raza municipiul Sfântu Gheorghe.

(2) Beneficiarul Serviciului specializat de gestionare a câinilor fără stăpân este Unitatea

Administrativ Teritorială Municipiul Sfântu Gheorghe, str. 1 Decembrie 1918 nr. 2, Sfântu Gheorghe, județul Covasna.

(3) Serviciul specializat de gestionare a câinilor fără stăpân va fi prestat în aria geografică a municipiului Sfântu Gheorghe.

**Art. 4. -** Serviciul specializat de gestionare a câinilor fără stăpân va realiza pe raza municipiului Sfântu Gheorghe activitățile stipulate în Regulamentul privind organizarea și funcționarea serviciului specializat pentru gestionarea câinilor fără stăpân din municipiul Sfântu Gheorghe.

**Art. 5. -** Serviciul specializat de gestionare a câinilor fără stăpân se realizează cu respectarea strictă a normelor privind capturarea, transportul, îngrijirea și eutanasierea câinilor fără stăpân care suferă de boli incurabile constatate de medicul veterinar, precum și a celor, care nu au fost revendicați sau adoptați în termenul stabilit prin Decizie a Primarului municipiului Sfântu Gheorghe;

**Art. 6. -** Serviciul specializat de gestionare a câinilor fără stăpân va asigura protecția acestora conform principiilor europene de protejare a animalelor, concomitent cu protecția cetățenilor din unitatea administrativ-teritorială în care funcționează.

**DESCRIEREA ACTIVITĂȚILOR**

**Art. 7.** Activitatea de gestionare a câinilor fără stăpân este un serviciu public organizat și monitorizat de autoritatea administrației publice locale.

Serviciul pentru gestionarea câinilor fără stăpân va asigura protecția câinilor conform principiilor europene de protecție a animalelor, concomitent cu protecția cetățenilor din municipiul Sfântu Gheorghe.

Activitatea serviciului public de gestionare a câinilor fără stăpân a municipiului Sfântu Gheorghe va realiza următoarele:

1. capturarea câinilor fără stăpân;
2. transportarea animalelor la adăpostul serviciului de gestionare a câinilor fără stăpân;
3. eliberarea animalelor contra unei taxe sau cu scutire de taxă pentru organizațiile de protecție a animalelor;
4. cazarea, îngrijirea, deparazitarea, vaccinarea, sterilizarea, microciparea, înregistrarea într-o evidență unică a câinilor;
5. eutanasierea câinilor fără stăpân care suferă de boli cronice și incurabile, de către personal specializat propriu sau contractat, cu respectarea prevederilor legale;
6. eutanasierea câinilor fără stăpâni, indiferent de starea lor de sănătate, dacă aceștia nu au fost revendicați sau adoptați în termenul stabilit prin Decizie a Primarului municipiului Sfântu Gheorghe;
7. adopția și revendicarea animalelor fără stăpân;
8. efectuarea dezinfecțiilor și dezinsecțiilor în adăpost;
9. satisfacerea cerințelor și nevoilor comunității locale cum ar fi acționarea în cel mai scurt timp după diferite sesizări din partea cetățenilor cu privire la disconfortul produs de câinii fără stăpân;
10. protecția și conservarea mediului înconjurător;
11. menținerea condițiilor sanitare în conformitate cu normele de igienă și sănătatea publică;
12. asigurarea adăposturilor temporare pentru câini, cu avizul serviciului de specialitate sanitar veterinar.

**Art. 8. Utilizatorii serviciilor pentru gestionarea câinilor fără stăpân** **sunt:**

* Unitatea administrativ teritorială a municipiului Sfântu Gheorghe
* Cetățenii - persoane fizice și asociații de locatari sau proprietari, cetățeni ai municipiului Sfântu Gheorghe
* Agenții economici care își desfășoară activitatea pe teritoriul municipiului Sfântu Gheorghe.

Serviciul public pentru gestionarea câinilor fără stăpân va fi prestat în aria geografică a municipiului Sfântu Gheorghe.

**Art. 9. Serviciul de gestionare a câinilor fără stăpân** **va asigura:**

1. satisfacerea cerințelor și nevoilor comunității locale;
2. continuitatea serviciului;
3. ridicarea continuă a standardelor și a indicatorilor de performanță ai serviciilor prestate;
4. dezvoltarea și modernizarea infrastructurii bazei de gospodărire a câinilor fără stăpân ;
5. protecția și conservarea mediului natural;
6. menținerea condițiilor sanitare în conformitate cu normele de igienă și sănătate publică
7. îmbunătățirea condițiilor de viată a cetățenilor;
8. dezvoltarea durabilă a serviciilor;
9. protecția animalelor, cu evidențierea măsurilor de protecție pe etape de dezvoltare, în concordanță cu programul de adaptare la normele Uniunii Europene;

Autoritățile administrației publice locale acționează în numele și în interesul comunităților locale pe care le reprezintă și răspund fața de acestea pentru:

1. modul în care gestionează și administrează infrastructura edilitar-urbană a municipiului Sfântu Gheorghe;
2. modul în care organizează, coordonează și controlează serviciul de gestionare a câinilor fără stăpân.

**DREPTURILE ȘI OBLIGAȚIILE PĂRȚILOR**

**Art. 10. -** Drepturile achizitorului

1. să urmărească, să monitorizeze și să controleze operatorul serviciului cu privire la modul de gestionare a serviciului public;
2. în funcție de calitatea serviciului prestat, achizitorul își rezervă dreptul de a refuza la plata contravaloarea serviciilor executate.
3. să sancționeze operatorul în cazul în care acesta nu respectă indicatorii de performanță și parametrii de eficiență la care s-a angajat prin contract, cu excepția situațiilor care nu se datorează acestuia;

**Art. 11. -** Obligațiile achizitorului:

1. să asigure un mediu de afaceri concurențial și transparent și să asigure un tratament egal tuturor operatorilor;
2. să asigure publicitatea și accesul liber la informațiile publice privind pregătirea ofertelor și participarea la licitații;
3. să elaboreze și să aprobe documentele necesare organizării și desfășurării gestiunii serviciului public ;
4. să aducă la cunoștința publică, în condițiile legii, hotărârile și dispozițiile al căror obiect îl constituie serviciul specializat de gestionare a câinilor fără stăpân;
5. să respecte și să îndeplinească obligațiile asumate prin contract;
6. să achite contravaloarea prestațiilor efectuate de operator, conform clauzelor contractuale;
7. să păstreze confidențialitatea, în condițiile legii, a informațiilor cu privire la activitatea

operatorului, altele decât cele publice.

**Art. 12. -** Drepturile și obligațiile operatorului serviciului specializat de gestionare a câinilor fără stăpân se înscriu în Regulamentul de organizare al serviciului public de gestionare a câinilor fără stăpân și în contract, urmărind-se astfel asigurarea și menținerea echilibrului contractual pe toată durata de derulare a acestuia.

**Art. 13. -** Drepturile prestatorului sunt următoarele:

1. să încaseze contravaloarea serviciilor prestate, corespunzător cantității și calității acestora atât de la persoanele fizice sau juridice, cât și de la autoritatea publică locală;
2. să propună autorităților administrației publice locale ajustarea periodică a prețurilor și a tarifelor, în funcție de influențele intervenite în costurile de operare;

**Art. 14. -** Obligațiile prestatorului sunt următoarele:

(1) Prestatorul serviciului specializat de gestionarea câinilor fără stăpân are față de utilizatori următoarele obligații:

1. să presteze servicii de calitate utilizatorilor în conformitate cu clauzele prevăzute în contract;
2. să deservească toți utilizatorii din aria de acoperire;
3. să respecte indicatorii de performanță stabiliți de Consiliul Local și a prevederilor Regulamentului de organizare și funcționare al serviciului specializat de gestionare a câinilor fără stăpân ;
4. să furnizeze Consiliului Local informațiile solicitate și să asigure accesul la toate informațiile necesare verificării și evaluării funcționarii și dezvoltării serviciului, în conformitate cu contractul și prevederile legale in vigoare;
5. să pună în aplicare metode performanțe de management, care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare pentru achizițiile publice de lucrări, bunuri și servicii;
6. să asigure finanțarea pregătirii și perfecționării profesionale a propriilor salariați.
7. să țină registrele speciale stipulate în legislația aferentă la zi;
8. să permită accesul reprezentanților asociațiilor, organizațiilor și societăților de protecție a animalelor la operațiile de capturare, adăpostire, vaccinare, deparazitare, adopție și eutanasiere, în cazul în care aceștia o solicită, dar pe baza unui program orar prestabilit.
9. să comunice lunar la direcția sanitar veterinara județeană, Primăriei municipiului datele pe care legislația îl obligă;
10. să prezinte lunar Consiliului Local informare scrisă privind modul de gestionare a

serviciului;

1. să respecte normele de protecția muncii, PSI și să ia măsurile necesare privind igiena și siguranța la locul de muncă.
2. să respecte condițiile de mediu conform legislației în vigoare pe toată durata contractului;
3. să respecte condițiile igienico-sanitare în conformitate cu normele de igienă și sănătate publică;
4. să obțină de la autoritățile competente autorizațiile de operare;
5. să efectueze întreținerea și reparațiile curente atât ale clădirilor cât și ale utilajelor cu care își desfășoară activitatea încât să mențină funcționalitatea permanentă a acestora;
6. să propună achizitorului scoaterea din funcțiune a mijloacelor fixe nefolosite;
7. să respecte condițiile impuse de natura bunurilor (materialele cu regim special, medicamentele etc);
8. să asigure permanența serviciului de gestionare a câinilor fără stăpân;

**INDICATORI DE PERFORMANȚĂ ȘI SANCȚIUNI PENTRU NERESPECTAREA ACESTORA PRIVIND SERVICIUL SPECIALIZAT PENTRU GESTIONAREA CÂINILOR FĂRĂ STĂPÂN ÎN MUNICIPIUL SFÂNTU GHEORGHE**

|  |  |  |  |
| --- | --- | --- | --- |
| **Denumire indicator** | **Unitate de măsură** | **Contractat** | **Sancțiune** |
| Număr câini capturați lunar raportat la numărul solicitărilor înregistrate | % |  | Reducere 1% din alocația lunară a operatorului pentru fiecare 5% nerealizare |
| Număr câini aflați în evidențele adăpostului la sfârșit de an raportat la numărul câini aflați în evidențele la preluare | % |  | Reducere 0,1% din alocația anuală a operatorului pentru fiecare 5% nerealizare |
| Număr locuri în cuști la sfârșit de an | Buc. |  | 250 lei amendă pentru fiecare loc nerealizat |
| Promovarea activităților serviciului în vederea creșterii numărului de adopții | Nr. de evenimente realizare |  | 250 lei amendă pentru fiecare eveniment nerealizat |
| Îmbunătățirea serviciilor | Raporturi semestrial |  |  |

**REGIMUL BUNURILOR UTILIZATE ȘI TRANSFERUL ACTIVITĂȚII**

Achizitorul pune la dispoziția prestatorului, Adăpostul public pentru gestionarea câinilor fără stăpân și inventarul dotărilor existente la adăpost, conform anexei nr. 1.

Lista bunurilor, proprietatea Municipiului Sfântu Gheorghe, puse la dispoziția operatorului în vederea gestionării serviciului public de gestionare a câinilor fără stăpân:

|  |  |  |  |  |  |  |
| --- | --- | --- | --- | --- | --- | --- |
| **ADĂPOST CÂINI** | | | | | | |
| **Nn.**  **Crt.** | **Denumirea bunurilor inventariate** | **Codul sau nr. inventar** | **UM** | **Cantități** | **Preț unitar** | **Valoare contabila** |
| 1 | Teren adăpost pt. câini 4900 mp, CF 25646 | T8207A | Mp | 4900 | 53.808,10 | 53.808,10 |
| 2 | Teren 863 mp CF 43835 | T8207B | Mp | 863 | 9.800,51 | 9.800,51 |
| 3 | Șist. Canalizare adăpost câini | 738390 | Buc | 1,00 | 10.503,88 | 10.503,88 |
| 4 | Adăpost pat câini -Cuști | 738390A | Buc | 1 | 10.996,31 | 10.996,31 |
| 5 | Adăpost pat câini -Canela | 738390B | Buc | 1 | 11.119,70 | 11.119,70 |
| 6 | Canal deschis de desecare | Z1069F | Buc | 1 | 227,95 | 227,95 |
| 7 | Împrejmuire metalica | Z1069H | Ml | 1 | 426,21 | 426,21 |
| 8 | Împrejmuire beton 100 Ml Adăpost câini cum. | Z1069I1 | Ml | 100 | 1.983,00 | 1.983,00 |
| 9 | Adăpost Ne Perec-Magazie reabilitata șopron | Z1092 | Buc | 1 | 7.975,47 | 7.975,47 |
| 10 | Adăpost Ne Perec șopron zidărie | Z1289 | Buc | 1 | 129.979,70 | 129.979,70 |
| 11 | Platforma Beton | Z1289A | Buc | 1 | 209,62 | 209,62 |
| 12 | Cotețe pat adăpostire câinilor in sistem boxe |  | Buc | 50 | 0 | 0 |
|  | **TOTAL** | | | | **237.030,45** | **237.030,45** |

**GARANȚIA DE PARTICIPARE**

Se solicită garanție de participare în cuantum de 8.400,00 lei, care are drept scop protejarea autorității contractante față de riscul unui comportament necorespunzător al ofertantului pe toată perioada implicării sale în procedura de atribuire.

**GARANŢIA DE BUNĂ EXECUŢIE A CONTRACTULUI**15.1. Delegatul-prestator are obligaţia de a constitui garanţia de bună execuţie în valoare de 10% din valoarea totală a contractului, fără TVA, conform celor menţionate în prezentul capitol, în termen de cel mult 5 zile lucrătoare de la data semnării contractului.

Termenul de 5 zile poate fi prelungit la solicitarea justificată a Delegatului-prestator, fără a depăşi 15 zile de la data semnării contractului.

15.2. Garanţia de bună execuţie se constituie prin virament bancar sau printr-un instrument de garantare emis în condiţiile legii, astfel:

a) scrisoare de garanţie emisă de o instituţie de credit din România sau din alt stat;

b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară.

15.3. În cazul în care garanţia se constituie prin reţineri succesive din sumele datorate pentru facturi parţiale, delegatul-prestator are obligaţia de a deschide un cont la dispoziţia achizitorului, la unitatea Trezorerie Statului şi iniţial va depune în acest sens 0,5 % din preţul contractului fără TVA.

15.4. Delegatarul-achizitor are dreptul de a emite pretenţii asupra garanţiei de bună execuţie, în limita prejudiciului creat, dacă delegatul-prestator nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie delegatarul-achizitor are obligaţia de a notifica acest lucru contractantului, precizând totodată obligaţiile care nu au fost respectate, precum şi modul de calcul al prejudiciului.

15.5. Delegatarul-achizitor are obligaţia de a elibera/restitui garanţia de bună execuţie în condiţiile legii, în termen de 14 zile de la data îndeplinirii de către delegat-prestator a obligațiilor asumate prin prezentul contract, dacă nu a ridicat până la acea dată pretenții asupra ei.

**Divizare pe loturi: NU**

**Justificare:** Serviciul care face obiectul procedurii rezultă dintr-o necesitate de sine stătătoare, NU există posibilitatea divizării pe loturi datorită obiectului contractului.

**AJUSTAREA PREŢULUI CONTRACTULUI**

12.1. Pentru serviciile prestate, plăţile datorate de delegatarul-achizitor către delegatul-prestator sunt cele stabilite conform Cap. 4.

12.2. Prețul contractului nu se ajustează.

**MODIFICAREA CONTRACTULUI**

19.1. Părțile au dreptul, în perioada de valabilitate a prezentului contract, de a conveni modificarea și/sau completarea clauzelor acestuia, în limitele și condițiile dispozițiilor legislației în vigoare, respectiv în conformitate cu prevederile art. 221-222 din Legea nr. 98/2016, coroborat cu prevederile H.G. nr. 395/2016, cu modificările și completările ulterioare.

19.2. Partea care propune modificarea contractului are obligația de a transmite în scris celeilalte părți propunerea de modificare.

19.3. Prezentul contract se poate modifica doar prin acordul comun al părților, prin încheierea unui act adițional.

19.4. Modificare a prezentului contract se face cu respectarea prevederilor art.47 din O.G. nr.71/2002 privind aprobarea organizarea și funcționarea serviciilor publice de administrare a domeniului public și privat de interes local cu modificările și completările ulterioare.

**MECANISME DE PLATĂ CONTRACTUALE**

2.2. Achizitorul se obligă să plătească prestatorului preţul stabilit pentru îndeplinirea prezentului contract, după emiterea facturii de către prestator.

Factura va fi emisă lunar de către prestator pentru serviciile prestate în luna precedentă.

Facturile vor fi însoțite de documente justificative privind serviciile facturate.

Achizitorul va plăti prețul prin ordin de plată în contul prestatorului, în cel mult 30 de zile de la data preluării facturii.

**PENALITĂŢI, DAUNE-INTERESE**

10.1. (1) În cazul în care, din vina sa exclusivă, delegatul-prestator întârzie sau nu îşi îndeplinește obligaţiile asumate prin contract în termenele și condițiile stabilite, ori îşi execută obligaţiile în mod necorespunzător, delegatarul-achizitor are dreptul de a reține, cu titlu de penalități, o sumă echivalentă cu 0,1% din valoarea serviciilor neexecutate, pentru fiecare zi de întârziere, începând cu prima zi după termenul de scadență și până la îndeplinirea obligațiilor.

10.2. În cazul în care, delegatarul-achizitor nu onorează facturile în termenul prevăzut la art.4.3, acesta va fi obligat să plătească penalități în valoare de 0,1% pentru fiecare zi de întârziere din valoarea facturii neachitate sau, după caz, din plata neefectuată dacă factura s-a onorat parțial.

10.3. (1) Delegatarul-achizitor, în conformitate cu prevederilor art.42 din O.G. nr.71/2002, are dreptul să sancţioneze delegatul-prestator în cazul în care acesta nu furnizează/nu prestează serviciile la nivelul indicatorilor de calitate şi de eficienţă stabiliți prin:

a) aplicarea unor penalizări corespunzătoare prejudiciilor aduse delegatarului-achizitor sau suficient de mari pentru a determina delegatul-perstator să remedieze deficienţele constatate, potrivit Anexei nr.2 la Caietul de sarcini;

b) revocarea hotărârii prin care s-a aprobat delegarea de gestiune şi rezilierea contractului de delegare a gestiunii dacă timp de 6 luni de la încheierea acestuia se constată încălcarea repetată a obligaţiilor contractuale.

(3) Sancţiunile aplicate potrivit alin. (1) se comunică autorităţii naţionale de reglementare.

(4) În situaţiile prevăzute la alin. (1) lit. b) delegatarul-achizitor poate solicita autorităţii naţionale de reglementare anularea licenţei de operare.

**SUBCONTRACTANŢI**

13.1. Subcontractarea prestării activităților se poate face numai în condițiile prevăzute în legislația din domeniul achizițiilor publice.

13.2. Delegatul-prestator poate încheia contracte cu subcontractanți în aceleași condiții în care el a semnat contractul cu delegatarul-achizitor, cu condiția înștiințării și obținerii acordului prealabil expres al delegatarului-achizitor.

13.3. (1) Delegatul-prestator are obligația de a prezenta delegatarului-achizitor toate contractele încheiate cu subcontractanții.

(2) Lista subcontractanților, cu datele de recunoaștere ale acestora, cât și contractele încheiate cu aceștia devin anexe la prezentul contract.

13.4. (1) Delegatul-prestator este pe deplin răspunzător față de delegatarul-achizitor de modul în care îndeplinește contractul. Niciun contract de subcontractare nu creează raporturi contractuale între subcontractant și delegatarul-achizitor.

(2) Subcontractantul este pe deplin răspunzător față de delegatul-prestator de modul în care își îndeplinește partea sa din contract.

(3) Delegatul-prestator are dreptul de a pretinde daune-interese subcontractanților, dacă aceștia nu își îndeplinesc partea lor din contract.

13.5. Delegatul-prestator are dreptul de a înlocui/implica noi subcontractanți în perioada de derulare a contractului, numai dacă subcontractantul nu a îndeplinit partea sa din contract și doar cu condiția înştiinţării şi obţinerii acordului prealabil expres al delegatarului-achizitor. Schimbarea subcontractantului nu va modifica preţul contractului.

13.6. Delegatul-prestator are obligația de a respecta prevederile referitoare la subcontractare, prevăzute în Legea nr. 98/2016 privind achizițiile publice, cu modificările și completările ulterioare, respectiv H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare.

**DURATA CONTRACTULUI**

3.1. Prezentul contract intră în vigoare la data semnării acestuia de către părţile contractante și se încheie pe o durată de **12 luni** de la data semnării contractului.

3.2. În cazul în care una dintre părţile contractante semnează contractul la o dată ulterioară celei la care a semnat partea cocontractantă, termenul de intrare în vigoare a contractului se consideră a fi cea ulterioară.

3.3. Delegatul-prestator se obligă să respecte și să se conformeze cu termenele stabilite în Caietul de sarcini și Regulament pentru activitățile aferente activităților, care fac obiectul prezentului contract.

**Alegerea procedurii de achiziție**

Procedura se va derula online, prin procedură simplificată, având în vedere că valoarea estimată **fără TVA de 840.000,00 lei** a contractului având ca obiect **„Achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe”** se situează între pragul valoric fără TVA de **270.120,00** **lei** şi pragul de **1.090.812,00 lei**.

**Modalitate de atribuire**

Procedură online

**Motive de excludere**

Ofertanții, terții susținători și subcontractanții nu trebuie să se regăsească în situațiile prevăzute la art. 164, 165, 167 din Legea nr. 98/2016.

Modalitatea prin care poate fi demonstrată îndeplinirea cerinței: Ca primă dovadă a neîncadrării în situațiile de excludere Ofertantul completează și prezintă împreună cu Oferta DUAE pentru fiecare operator economic participant la procedură.

Documentele justificative care probează îndeplinirea celor asumate prin completarea DUAE urmează a fi prezentate, la solicitarea autorității contractante, doar de către ofertantul clasat pe locul I în clasamentul final întocmit la finalizarea evaluării ofertelor. Aceste documente sunt:

* certificate constatatoare privind lipsa datoriilor restante, cu privire la plata impozitelor, taxelor sau a contribuțiilor la bugetul general consolidat (buget local, buget de stat etc.) la sediul social, sediul/sediile secundare, precum si punctul/punctele de lucru „pentru care exista obligații de plata” la momentul prezentării;
* cazierul judiciar al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC / actul constitutiv;
* după caz, documente prin care se demonstrează faptul ca operatorul economic poate beneficia de derogările prevăzute la art. 166 alin. (2), art. 167 alin. (2), art. 171 din Legea nr. 98/2016 privind achizițiile publice; alte documente edificatoare, după caz.

Pentru persoanele juridice străine se aplică prevederile art. 168 din L 98/2016.

**Capacitatea de exercitare a activității profesionale:**

***Cerința 1:***

Operatorii economici ce depun oferta trebuie să dovedească o formă de înregistrare în condițiile legii din țara de rezidență, să reiasă că operatorul economic este legal constituit, că nu se află în niciuna dintre situațiile de anulare a constituirii, precum și faptul că are capacitatea profesională de a realiza activitățile care fac obiectul contractului.

Modalitate de îndeplinirea a cerinței: se va completa DUAE de către operatorii economici participanți la procedura de atribuire cu informațiile aferente situației lor.

*Documentele justificative care probează îndeplinirea celor asumate prin completarea DUAE, respectiv:*

- certificat constatator emis de Oficiul Național al Registrului Comerțului din care să rezulte obiectul de activitate al respectivului operator economic, sau în cazul ofertanților străini, documente echivalente emise în țara de rezidență (traducere autorizată), urmând să fie prezentate, la solicitarea autorității contractante, doar de către ofertantul clasat pe locul I în clasamentul întocmit la finalizarea evaluării ofertelor.

- conform art. 55 alin. (1) din Legea nr. 98/2016 ofertantul va prezenta denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective completând aceste informații în DUAE. Odată cu depunerea DUAE se va prezenta acordul de subcontractare.

- odată cu depunerea DUAE se va prezenta acordul de asociere și angajamentul terților susținători împreuna cu documentele transmise acestuia de către terțul/terții susținător/susținători din care să rezulte modul efectiv prin care terțul/terții susținător/susținători va/vor asigura îndeplinirea propriului angajament de susținere, documente care vor constitui anexe la respectivul angajament (dacă există), în conformitate cu prevederile art.193 alin (2) si art.182 alin.(4) din Legea nr. 98/2016.

Nota 1: Documentele vor fi depuse in copie, semnate cu semnatura electronica extinsa, bazata pe un certificat calificat, eliberat de un furnizor de servicii de certificare acreditat in conditiile legii.

**Capacitatea tehnică și/sau profesională**

***Cerința 1:***

Proporția de subcontractare

***Modalitatea de indeplinire:***

Conform art. 55 alin. (1) din Legea nr. 98/2016 ofertantul va prezenta denumirea subcontractanților, datele de contact ale acestora, partea/părțile din contract care urmează afi îndeplinite de către aceștia și valoarea la care se ridică partea/părțile respective.

Se va depune acordul de subcontractare.

Subcontactanții nu trebuie să se încadreze în situațiile prevăzute la art. 164, 165 și 167 din Lege.

În conformitate cu art. 196, alin. (2) autoritatea contractantă va solicita, înainte de atribuirea contractului de achiziție publică, ofertantului clasat pe primul loc, după aplicarea criteriului de atribuire să prezinte documente justificative actualizate prin care să demonstreze îndeplinirea tuturor criteriilor de calificare și selecție.

**Conflictul de interese:**

Ofertanții, subcontractanții și terții susținători nu trebuie să se regăsească în situațiile prevăzute la articolul 60 din Legea nr. 98/2016. Modalitatea prin care poate fi demonstrata îndeplinirea cerinței: se va completa DUAE de către operatorii economici participanți la procedura de atribuire cât și Declarația pe propria răspundere privind neîncadrarea în prevederile art. 60 din Legea nr. 98/2016 (inclusiv, dacă este cazul, de asociați, subcontractanți și terți susținători) cu informațiile aferente situației lor.

**Criterii de atribuire:**

Criteriul de atribuire ales este prețul cel mai scăzut.

S-a ales acest criteriu de către autoritatea contractantă, având în vedere caietul de sarcini pusă la dispoziția ofertanților în care specificațiile tehnice au fost stabilite foarte clar, ceea ce implică doar punctarea prețului.

**ELABORAT**

**COMPARTIMENT ACHIZIŢII PUBLICE**